**Ministru kabineta instrukcijas “Kārtība, kādā valsts institūcijas Eiropas Savienības Strukturālo reformu atbalsta programmā piesaka un programmas koordinējošā iestādē iesniedz pieteikumus atbalsta saņemšanai Eiropas Komisijas Strukturālo Reformu atbalsta dienestam” projekta  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Instrukcijas mērķis ir noteikt kārtību, kādā valsts institūcijas Eiropas Savienības Strukturālo reformu atbalsta programmā piesaka un programmas koordinējošā iestāde iesniedz pieteikumus atbalsta saņemšanai Eiropas Komisijas Strukturālo Reformu atbalsta dienestam. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta instrukcijas projekts “Kārtība, kādā valsts institūcijas Eiropas Savienības Strukturālo reformu atbalsta programmā piesaka un programmas koordinējošā iestāde iesniedz pieteikumus atbalsta saņemšanai Eiropas Komisijas Strukturālo Reformu atbalsta dienestam” sagatavots pamatojoties [Valsts pārvaldes iekārtas likuma](http://www.likumi.lv/doc.php?id=63545) 72. panta pirmās daļas 2. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši 2017. gada 17. maija Eiropas Parlamenta un Padomes regulai 2017/825[[1]](#footnote-1) (turpmāk - SRSP regula) Eiropas komisijas Strukturālo reformu atbalsta programmas (turpmāk - SRAP programma) mērķis ir atbalstīt ekonomikas atveseļošanos, kohēziju un darbvietu radīšanu, uzlabot Eiropas konkurētspēju un produktivitāti un sekmēt ieguldījumus reālajā ekonomikā, kā arī sekmēt un stiprināt Eiropas Savienības dalībvalstu valsts iestāžu spēju sagatavot un īstenot izaugsmi veicinošas institucionālas, administratīvas un strukturālas reformas saistībā ar pārvaldību, publisko pārvaldi, un ekonomikas un sociālo jomu, tostarp sniedzot palīdzību Eiropas Savienības fondu efektīvā, pārredzamā un lietderīgā izmantošanā. SRAP programma sniedz tehnisko atbalstu Eiropas Savienības dalībvalstīm, palīdzot īstenot projektus, kurus valstis ir identificējušas kā reformas veicinošas dažādās politikas jomās, tai skaitā, jomās, kas saistītas ar kohēziju, konkurētspēju, produktivitāti, inovāciju, gudru, ilgtspējīgu un integrējošu izaugsmi, darbvietām un ieguldījumiem.[[2]](#footnote-2)  Eiropas Savienības dalībvalstīm SRAP programmas ietvaros ir iespēja iesniegt projektus reformu īstenošanai ekonomikas pārvaldības procesu kontekstā, jo īpaši, lai īstenotu Eiropas semestra ietvaros sniegtās rekomendācijas, kā arī saistībā ar ES tiesību aktu ieviešanu un ekonomikas korekciju programmu īstenošanu. ES dalībvalstīm SRAP programmas ietvaros arī ir iespēja iesniegt projektus, ko tās veic pēc nacionālās iniciatīvas, lai panāktu kohēziju, ieguldījumus, ilgtspējīgu izaugsmi, darbvietu radīšanu un konkurētspēju.  Atbilstoši Ministru kabineta 2017. gada 9. augusta rīkojumā Nr.401 “Par Strukturālo reformu atbalsta programmas koordinējošās iestādes noteikšanu” (turpmāk – MK rīkojums Nr.401) noteiktajam Finanšu ministrija ir Eiropas komisijas Strukturālo reformu atbalsta programmas (turpmāk - SRAP programma) koordinējošā iestāde Latvijā un tās uzdevums ir iesniegt Eiropas Komisijas Strukturālo Reformu atbalsta dienestam (turpmāk - Eiropas komisijas SRAD) pieteikumu atbalsta saņemšanai, koordinēt Latvijas iestāžu un ministriju sadarbību ar Eiropas komisijas SRAD, lai nodrošinātu projektu efektīvu ieviešanu, nodrošināt pārstāvību sarunās ar Eiropas komisijas SRAD pārstāvjiem.  Atbilstoši Ministru kabineta 2017. gada 9.augusta rīkojumam Nr.401 “Par Strukturālo reformu atbalsta programmas koordinējošās iestādes noteikšanu” (prot. Nr.38 64.§) (turpmāk – MK rīkojums Nr.401), Finanšu ministrijai ir noteikta kā SRAP programmas koordinējošai iestādei Latvijā (turpmāk – koordinējošā iestāde).  Atbilstoši MK rīkojumam Nr.401 koordinējošās iestādes uzdevumi ir:   * 1. iesniegt Eiropas komisijas SRAD Latvijas sagatavotos projekta pieteikumus atbalsta saņemšanai;   2. koordinēt nacionālajā līmenī Plānā paredzēto pasākumu efektīvu ieviešanu;   3. koordinēt Latvijas iestāžu un ministriju sadarbību un nodrošināt pārstāvību sarunās ar Eiropas komisijas SRAD;   4. nodrošināt SRAP programmas noteikto mērķu sasniegšanu un, ja nepieciešams, ierosināt koriģējošu rīcību programmas un projektu ieviešanā;   5. sniegt atbalstu Eiropas Komisijai SRAP programmas monitoringa (uzraudzības) sistēmas izveidē, datu nodrošināšanā un uzraudzības pasākumos.   SRAP programmas atbalsts Latvijai tiek noteikts “Sadarbības un atbalsta plāna” (turpmāk - Plāns) ietvaros, kurā koordinējošā iestāde ir noteikta, kā Eiropas Komisijas SRAD sadarbības partneris plāna īstenošanai.  Plāns nosaka dalībvalsts pieprasījuma sagatavošanas nosacījumus, prioritārās darbības jomas un atbalsta mērķus, atbalsta pasākumu tvērumu, pamatprincipus atbalsta sniegšanā, darbības metodes, atbalsta indikatīvo finansējumu, informācijas iesniegšanu Eiropas Parlamentam un Padomei, ikgadējo plāna aktualizēšanas kārtību, kā arī Plāna pielikumā tiek noteikts kopējais finanšu ieguldījums, ar indikatīvu laika plānu.  SRAP programmas tehniskais atbalsts tiek sniegts, lai palīdzētu īstenot projektus, kurus Eiropas Savienības dalībvalstis ir identificējušas kā reformu veicinošus dažādās politikas jomās, tai skaitā, jomās, kas saistītas ar kohēziju, konkurētspēju, produktivitāti, inovāciju, gudru, ilgtspējīgu un integrējošu izaugsmi, darbvietām un ieguldījumiem.[[3]](#footnote-3)  Projektu pieteikumu sagatavošanas procesā ir iespējams saņemt konsultācijas no Eiropas Komisijas SRAD ekspertiem par atbalsta pieprasījuma galvenajiem elementiem un pieteikumu izstrādi.  SRSP regula paredz, ka Eiropas Savienības dalībvalstu pieteikumi atbalsta saņemšanai SRAP programmā ar koordinējošās iestādes starpniecību iesniedzami līdz kārtējā gada 31.oktobrim.  Eiropas Komisijas SRAD kārtējā gada novembra ietvaros veic iesniegto projektu pieteikumu izvērtējumu, balstoties uz SRSP regulā noteiktajiem kritērijiem un principiem[[4]](#footnote-4), un līdz kārtējā gada decembrim apstiprina projektu pieteikumus, kuri tiks virzīti SRSP finansējuma saņemšanai.  Eiropas Komisijas SRAD projektu pieteikumu izvērtējumu veic sadarbībā ar Eiropas Komisijas struktūrvienību nozaru ekspertiem, balstoties uz SRSP regulā noteiktajiem kritērijiem, tostarp Eiropas semestra kontekstā sniegtajām rekomendācijām valstij, kā arī, ievērojot caurskatāmības, līdzvērtīgas pieejas un labas finanšu pārvaldības principus.  Sniedzamais atbalsts tiek noteikts, pamatojoties uz kritērijiem, kuri balstās uz izstrādāto projektu pieteikumu sagatavotības līmeni, tai skaitā konstatēto problēmu neatliekamību, apmēru un intensitāti, atbalsta nepieciešamību paredzētajās politikas jomās, sociālekonomisko rādītāju analīzi un dalībvalsts vispārējo administratīvo spēju.  Eiropas Komisijas SRAD valdes izvirzītos projektu pieteikumus Komisāru kolēģija apstiprina līdz nākošā gada februāra beigām. Līdz tam koordinējošai iestādei jānodrošina Eiropas komisijas SRAD apstiprinājums, ka sarakstā iekļauto projektu plānotās atbalstāmās darbības nepārklājas ar Eiropas Savienības Fondu līdzfinansētajiem projektiem t.i., nepastāv dubultā finansējuma risks. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu Ministrija |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Instrukcijas projekts ir sagatavots, lai veicinātu un sekmētu valsts institūciju spēju sagatavot un īstenot izaugsmi veicinošas institucionālas, administratīvas un strukturālas reformas saistībā ar pārvaldību, publisko pārvaldi, ekonomikas un sociālo jomu. |
| 2. | Tiesiskā regulējuma ietekme uz tautsaimniecību un administratīvo slogu | SRAP programma sniedz tehnisko atbalstu valsts institūcijām, palīdzot īstenot projektus, kurus tās ir identificējušas kā reformas veicinošas dažādās politikas jomās. |
| 3. | Administratīvo izmaksu monetārs novērtējums | SRAP programmu pilnībā finansē no Eiropas komisijas budžeta līdzekļiem. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par SRAP programmu tiks ievietota ministrijas mājas lapā [www.fm.gov.lv](http://www.fm.gov.lv) sadaļā „FM citi ārvalstu finansētie projekti”. |
| 2. | Sabiedrības līdzdalība projekta izstrādē | Finanšu ministrija informēs par SRAP programmas koordināciju un iesaistītās ministrijas ir atbildīgas par sabiedrības līdzdalību projektu līmenī. |
| 3. | Sabiedrības līdzdalības rezultāti | Sabiedrības līdzdalība tiks ņemta vērā īstenošanas gaitā. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Instrukcijas projekts ir saistošs visām ministrijām un iestādēm, kuras gatavo un iesniedz projekta pieteikumus atbalsta saņemšanai SRAP programmā.  Instrukcijas projekts netieši skar nevalstiskā sektora organizāciju pārstāvjus un tirgus ekspertus, ko ministrijas vai iestādes uzaicina piedalīties projekta pieteikuma SRAP programmai sagatavošanā. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts institūciju sagatavotie un īstenotie projekti veicinās izaugsmi institucionālās, administratīvās un strukturālas reformās saistībā ar pārvaldību, publisko pārvaldi, ekonomikas un sociālo jomās. |
| 3. | Cita informācija | Nav. |

Finanšu ministrs J.Reirs

Puķītis, 67095561

guntis.pukitis@fm.gov.lv

1. Eiropas Parlamenta un Padomes Regula (ES) 2017/825 (2017. gada 17. maijs), ar ko laikposmam no 2017. gada līdz 2020. gadam izveido Strukturālo reformu atbalsta programmu un groza Regulas (ES) Nr. 1303/2013 un (ES) Nr. 1305/2013, kas grozīta Eiropas Parlamenta un Padomes Regulu (ES) 2018/1671 (2018. gada 23. oktobris), ar ko groza Regulu (ES) 2017/825, lai palielinātu Strukturālo reformu atbalsta programmas finansējumu un pielāgotu tās vispārīgo mērķi; [↑](#footnote-ref-1)
2. Tai skaitā budžets un nodokļi, publiskā pārvalde, institucionālas un administratīvas reformas, tieslietu sistēmas, cīņa pret krāpšanu, korupciju un noziedzīgi iegūtu līdzekļu legalizēšanu un izvairīšanos no nodokļu maksāšanas, darījumdarbības vide, privātā sektora attīstība, konkurence, publiskais iepirkums, publiskā sektora līdzdalība uzņēmumos, privatizācijas procedūras, finansējuma pieejamība, finanšu nozares politika, tirdzniecība, ilgtspējīga attīstība, izglītība un apmācība, darba tirgus politika, sabiedrības veselība, patvēruma un migrācijas politika, lauksaimniecība, lauku attīstība un zivsaimniecība; [↑](#footnote-ref-2)
3. Tai skaitā budžets un nodokļi, publiskā pārvalde, institucionālas un administratīvas reformas, tieslietu sistēmas, cīņa pret krāpšanu, korupciju un noziedzīgi iegūtu līdzekļu legalizēšanu un izvairīšanos no nodokļu maksāšanas, darījumdarbības vide, privātā sektora attīstība, konkurence, publiskais iepirkums, publiskā sektora līdzdalība uzņēmumos, privatizācijas procedūras, finansējuma pieejamība, finanšu nozares politika, tirdzniecība, ilgtspējīga attīstība, izglītība un apmācība, darba tirgus politika, sabiedrības veselība, patvēruma un migrācijas politika, lauksaimniecība, lauku attīstība un zivsaimniecība; [↑](#footnote-ref-3)
4. Principi: caurskatāmība, līdzvērtīga pieeja un laba finanšu pārvaldība. Kritēriji, kas nosaka sniedzamo atbalstu, balstās uz projektu pieteikumu sagatavotības līmeni: konstatēto problēmu neatliekamību, apmēru un intensitāti, atbalsta nepieciešamību paredzētajās politikas jomās, sociālekonomisko rādītāju analīzi un dalībvalsts vispārējo administratīvo spēju. [↑](#footnote-ref-4)